
Parlamentul  României

Camera  Deputaţilor

Comisia pentru industrii si servicii







                            Bucureşti, 11.06.2001 








                          Nr.189/XVIII/3

AVIZ

asupra proiectului de Lege privind aprobarea

 Ordonanţei de urgenţă a  Guvernului   nr.52/2001   privind   accelerarea şi finalizarea procesului de privatizare a societăţilor comerciale din turism



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare în procedură de urgenţă, cu proiectul de Lege privind aprobarea  Ordonanţei de urgenţă a  Guvernului   nr.52/2001   privind   accelerarea şi finalizarea procesului de privatizare a societăţilor comerciale din turism, trimis cu adresa nr.315 din 4 iunie 2001.



Potrivit prevederilor art.60 din Regulamentul Camerei Deputaţilor,  Comisia pentru industrii şi servicii a dezbătut proiectul de lege menţionat mai sus, în şedinţa din 6 iunie 2001.



Membrii comisiei au examinat ordonanţa supusă aprobării, nota de fundamentare şi avizul favorabil al Consiliului Legislativ nr.278/30.03.2001.



În urma dezbaterilor, cu unanimitate de voturi, s-a hotărât avizarea favorabilă a proiectului de lege cu amendamente admise şi respinse de comisie.



În raport de obiectul şi conţinutul său, proiectul de lege face parte din categoria legilor ordinare.

                    PREŞEDINTE,                                               SECRETAR,

                      István Antal                                                 Aurelia Vasile

Expert,

Viorela Gondoş

Parlamentul  României

Camera  Deputaţilor                                                                                                                                   

Comisia pentru industrii si servicii

                                                                                                                                                                                                                                            Anexa 1
A M E N D A M E N T E    A D M I S E

asupra proiectului de Lege pentru aprobarea Ordonanţei de urgenţă a Guvernului nr.52/2001 privind accelerarea şi finalizarea procesului de privatizare a societăţilor comerciale din turism

Nr.

crt.
Text O.G. nr.52/2001 amendat de comisie


Amendamente admise

Autorul


Motivaţie

0
1
2
3

1.
Art.2 - (1) În vederea măririi şanselor de privatizare a societăţilor comerciale din turism şi pentru dezvoltarea durabilă a turismului, Ministerul Turismului poate accepta plata în rate a preţului acţiunilor vândute, în condiţiile stabilite de normele metodologice emise în aplicarea prezentei ordonanţe de urgenţă.


Art.2 - (1) În vederea privatizării societăţilor comerciale din turism, Ministerul Turismului poate accepta plata în rate a preţului acţiunilor vândute, în condiţiile stabilite de normele metodologice emise în aplicarea prezentei ordonanţe de urgenţă.

Dep. Istvan Antal - UDMR

Dep. Ioan Bivolaru - PDSR-SDU


Textul eliminat conţine elemente cu caracter declarativ şi nu de normă.

2.
(2) În cazul vânzării cu plata în rate a preţului, avansul este de minim 10% din preţul de vânzare, iar plata ratelor se va eşalona pe o perioadă de până la 5 ani cu perceperea  unei  dobânzi  anuale 


(2) În cazul vânzării cu plata în rate a preţului, avansul este de minim 10% din preţul de vânzare, iar plata ratelor se va eşalona  pe  o  perioadă  de până la 5 ani de 

· Este necesară stabilirea momentului de începere a termenului de 5 ani.

0
1
2
3


stabilită prin hotărâre a Guvernului şi cu obligaţia cumpărătorului de a efectua investiţii pe o perioadă de maximum 3 ani de la data semnării contractului.


la data semnării contractului cu perceperea  unei  dobânzi  stabilite anual  prin hotărâre a Guvernului. Cumpărătorul are obligaţia de a efectua investiţii pe o perioadă de maximum 3 ani de la data semnării contractului.

Dep. Dumitru Chiriţă - PDSR-SDU

Dep. Istvan Antal - UDMR

Dep. Ioan Bivolaru - PDSR-SDU


- Trebuie precizat că dobânda trebuie stabilită annual.

- Obligaţia cumpărătorului este preluată într-o teză explicită.

3. 
(4) În cazul în care cumpărătorul nu plăteşte la scadenţă o rată sau nu a efectuat programul de investiţii, contractul de vânzare-cumpărare se consideră rezolvit de drept, fără a mai fi necesaă punerea în întârziere şi fără orice altă formalitate. În această situaţie, cumpărătorul pierde atât preţul plătit până la acea dată, cât şi investiţiile efectuate.


(4) În cazul în care cumpărătorul nu plăteşte la scadenţă o rată sau nu a efectuat programul de investiţii convenit, contractul de vânzare-cumpărare se consideră rezolvit de drept, fără a mai fi necesaă punerea în întârziere şi fără orice altă formalitate. În această situaţie, cumpărătorul pierde atât preţul plătit până la acea dată, cât şi investiţiile efectuate.

Dep. Ion Rădoi - PDSR-SDU


Precizare necesară pentru a se înţelege că programul de investiţii trebuie convenit apriori.

4. 
(5) În cazul vânzării cu plata în rate, Ministerul Turismului poate solicita cumpărătorului constituirea de garanţii suplimentare pentru asigurarea plăţii ratelor şi a executării programului de investiţii, precum:

(5) În cazul vânzării cu plata în rate, Ministerul Turismului va solicita cumpărătorului constituirea de garanţii suplimentare pentru asigurarea plăţii ratelor şi/sau executarea programului de investiţii.

Dep. Dumitru Chiriţă - PDSR-SDU

Dep. Ioan Bivolaru - PDSR-SDU

Dep. Florentin Sandu - PDSR-SDU


De principiu orice vânzare în rate va trebui asigurată cu garanţii suplimentare, cu atât mai mult cu cât sunt impuse şi programe de investiţii.

5. 
a) scrisoare de garanţie bancară emisă de o bancă comercială română sau de o bancă comercială străină şi confirmată de EXIMBANK România;


Se elimină.

Dep. Dumitru Chiriţă - PDSR-SDU

Dep. Ioan Bivolaru - PDSR-SDU

Dep. Florentin Sandu - PDSR-SDU


Garanţiile se constituie conform prevederilor legale existente.

6. 
b) constituirea de ipoteci ori alte garanţii reale în favoarea Ministerului Turismului;


Se elimină.

Dep. Dumitru Chiriţă - PDSR-SDU

Dep. Ioan Bivolaru - PDSR-SDU

Dep. Florentin Sandu - PDSR-SDU


Idem poz.5.

7. 
c) garanţia personală a unui fidejusor, persoană fizică sau juridică de cetăţenie, respectiv de naţonalitate, română, în condiţile Codului Comercial, constând într-o obligaţie unilaterală şi necondiţionată de plată a ratei, dacă aceasta nu a fost achitată la termen, parţial ori integral, de către cumpărător.


Se elimină.

Dep. Dumitru Chiriţă - PDSR-SDU

Dep. Ioan Bivolaru - PDSR-SDU

Dep. Florentin Sandu - PDSR-SDU


Idem poz.5.

8. 
Art.5 - (1) Licitaţia cu strigare se desfăşoară într-o singură etapă şi se va ţine în termen de 7 zile de la publicarea anunţului de vânzare în presă.

Art.5 - (1) Licitaţia cu strigare se desfăşoară într-o singură etapă şi se va ţine în termen de 15 zile de la publicarea anunţului de vânzare în mass-media centrală şi locală.

- Prelungirea termenului la 15 zile pentru a da posibilitatea informării şi realizării procedurilor privind licitaţia.

- Trebuie precizată categoria de presă.



9. 
(2) Preţul de pornire al licitaţiei este, de regulă, egal cu valoarea nomnală a acţiunilor. Preţul de vânzare al acţiunilor nu poate fi mai mic decât valoarea nominală a acţiunilor.


Nemodificat.


10. 
(3) Reprezentanţii mass-media au acces liber la licitaţie.


Alin.(3) devine art.6 nemodificat. 

Dep. Dumitru Chiriţă - PDSR-SDU

Dep. Istvan Antal - UDMR

Dep. Florentin Sandu - PDSR-SDU




11. 
Art.6 - Publicitatea poate fi făcută şi pe posturile naţionale şi internaţionale de televiziune, după caz.


Art.6 devine alin.(3) al art.5

Publicitatea poate fi făcută în mass-media internaţională.

Dep. Dumitru Chiriţă - PDSR-SDU

Dep. Istvan Antal - UDMR

Dep. Florentin Sandu - PDSR-SDU


În concordanţă cu amendarea de la art.5 alin.(1) şi pentru reducerea costurilor.

12. 
Art.7 - Contractul de vânzare-cumpărare de acţiuni se încheie în termen de 5 zile de la data adjudecării sau de la data încheierii procesului verbal de negociere.


Art.7 - Contractul de vânzare-cumpărare se încheie în termen de 5 zile de la data adjudecării sau de la data încheierii procesului verbal de negociere.

Dep. Istvan Antal - UDMR


Contractele se referă şi la vânzarea de active.

13. 
Art.8 - Termenul de plată a preţului în cazul vânzării cu plata integrală sau a avansului în cazul vânzării cu plata în rate, este de 10 zile de la semnarea contractului de vînzare-cumpărare de acţiuni.


Art.8 - Termenul de plată a preţului în cazul vânzării cu plata integrală sau a avansului în cazul vânzării cu plata în rate, este de 10 zile de la semnarea contractului de vînzare-cumpărare.

Dep. Istvan Antal - UDMR


Idem poz.12.

                                                PREŞEDINTE,                                                                  SECRETAR,

                                                     István Antal                                                                     Aurelia Vasile

Expert,

Viorela Gondoş

                                                                                                                                                                                                                                            Anexa 2
A M E N D A M E N T E    R E S P I N S E 

asupra proiectului de Lege pentru aprobarea Ordonanţei de urgenţă a Guvernului nr.52/2001 privind accelerarea şi finalizarea procesului de privatizare a societăţilor comerciale din turism

Nr.

crt.
Text Senat


Amendamente respinse

Autorul


Motivaţie

0
1
2
3

1.
Art.2 - (5) - a) scrisoare de garanţie bancară emisă de o bancă comercială română sau de o bancă comercială străină şi confirmată de EXIMBANK România;


Art.2 - (5) - a) scrisoare de garanţie bancară emisă de o bancă comercială română sau de o bancă comercială străină şi confirmată de o bancă comercială română;

Dep. Valentin Calcan - PDSR-SDU


Ar fi o discriminare ca numai EXIMBANK să fie abilitată de a confirma o scrisoare de garanţie de la o bancă străină.

                                                PREŞEDINTE,                                                                SECRETAR,

                                                István Antal                                                                   Aurelia Vasile 

Expert,

Viorela Gondoş
